2015.1.31. Az Európai Unió Hivatalos Lapja L 26/19 A BIZOTTSÁG (EU) 2015/153 VÉGREHA]TÁSI RENDELETE (2015. január 30.) az 1918/2006/EK rendelettől a Tunéziából származó olívaolaj 2015. évi vámkontingense keretében kibocsátandó importengedélyekre vonatkozó havi mennyiségi határok tekintetében történő eltérésről AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (!)) és különösen annak 187. cikke a) pontjára, mivel: (1) — Az 1918/2006/EK bizottsági rendelet () 2. cikkének (2) bekezdése havi mennyiségi határokat állapít meg azon olívaolaj-mennyiségre vonatkozóan, amelyre a szóban forgó kontingensnek az említett cikk (1) bekezdésében előírt teljes mennyiségén belül importengedélyek bocsáthatók ki. (2) — Az Unió és Tunézia közötti olívaolaj-kereskedelemnek a folyó termelési év tekintetében történő megkönnyítése érdekében el kell térni az 1918/2006/EK rendelettől, és — a szóban forgó kontingens vonatkozásában az említett rendelet 2. cikkének (1) bekezdésében meghatározott teljes mennyiség sérelme nélkül — engedélyezni kell eltérő havi mennyiségi határok alkalmazását a 2015. február 1-jétől 2015. október 31-ig terjedő időszakra. (3) — Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével, ELFOGADTA EZT A RENDELETET: 1. cikk Az 1918/2006/EK rendelet 2. cikkének (2) bekezdésétől eltérve és az ugyanazon rendelet 2. cikkének (1) bekezdésében meghatározott vámkontingens-mennyiség sérelme nélkül, a 2015. február 1-jétől 2015. október 31-ig terjedő időszak tekintetében az alábbi havi mennyiségi határokig bocsáthatók ki importengedélyek: — februárra és márciusra havi 9 000 tonna erejéig, — az áprilistól októberig terjedő időszakra havi 8 000 tonna erejéig. 2. cikk Ez a rendelet az Európai Unió Hivatalos Lapjában való kihirdetésének napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2015. január 30-án. a Bizottság részéről az elnök Jean-Claude JUNCKER () HLL 347., 2013.12.20., 671. o. () HLL 365., 2006.12.21., 84. o.